paragraph_text: GSTK Zagreb (Gradski stolnoteniski klub Zagreb) jedan je od najuspješnijih muških klubova u zemlji za kojeg uvijek nastupaju najbolji i najperspektivniji igrači. Iako već 63 godine odgaja mnoge generacije, i dalje svakodnevno radi na popularizaciji stolnog tenisa jer ovaj sport želi približiti svim ljudima, a uskom suradnjom sa ženskim stolnoteniskim klubom HASTK Mladost Iskon to i uspijeva.